title: Регламент за изпълнение (ЕС) № 1028/2014 на Комисията от 26 септември 2014 година за изменение на Регламент за изпълнение (ЕС) № 1207/2011 за определяне на изисквания относно функционирането и оперативната съвместимост на наблюдението в рамките на системата Единно европейско небе  Текст от значение за ЕИП

text:
               30.9.2014

               BG

               Официален вестник на Европейския съюз

               L 284/7

         РЕГЛАМЕНТ ЗА ИЗПЪЛНЕНИЕ (ЕС) № 1028/2014 НА КОМИСИЯТА
   от 26 септември 2014 година
   за изменение на Регламент за изпълнение (ЕС) № 1207/2011 за определяне на изисквания относно функционирането и оперативната съвместимост на наблюдението в рамките на системата Единно европейско небе
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 552/2004 на Европейския парламент и на Съвета от 10 март 2004 г. относно оперативната съвместимост на европейската мрежа за управление на въздушното движение (Регламент за оперативната съвместимост) (1), и по-специално член 3, параграф 5 от него,
   като има предвид, че:

               (1)

               В Регламент за изпълнение (ЕС) № 1207/2011 на Комисията (2) се определят изискванията относно системите, участващи в предоставянето на данни от наблюдението с цел да се гарантира хармонизирането на функциите, оперативната съвместимост и ефективността на тези системи в рамките на Европейската мрежа за управление на въздушното движение, както и за целите на координирането между гражданското и военното въздухоплаване.

               (2)

               За да бъдат в състояние да оборудват новите въздухоплавателни средства с нови функционални възможности, операторите трябва да имат необходимите спецификации за оборудването най-малко 24 месеца преди предвидената дата на въвеждане. Съответните сертификационни спецификации обаче бяха приети от Европейската агенция за авиационна безопасност (ЕААБ) едва през декември 2013 г. Вследствие на това операторите няма да могат да оборудват нови въздухоплавателни средства с новите функционални възможности за автоматичен зависим обзор — радиопредаване „Out“ и режим S Enhanced до 8 януари 2015 г. Ето защо Регламент за изпълнение (ЕС) № 1207/2011 следва да бъде изменен, така че да се осигури на засегнатите оператори достатъчно допълнително време за тази цел.

               (3)

               Забавянията в сертифицирането и наличието на изискваното оборудване, както и недостатъчния промишлен капацитет за оборудване на въздухоплавателните средства пречат на безпрепятственото модернизиране на съществуващия флот. Редица въздухоплавателни средства, основно тези за трансатлантически операции, също трябва да бъдат оборудвани с функционална възможност за автоматичен зависим обзор — радиопредаване „Out“ до 1 януари 2020 г., както е разпоредила Федералната авиационна администрация на САЩ (FAA). Срокът за модернизиране с функционалните възможности за автоматичен зависим обзор — радиопредаване „Out“ и режим S Enhanced трябва следователно да бъде удължен и съобразен по-добре с крайния срок за изискванията на FAA за автоматичен зависим обзор — радиопредаване.

               (4)

               Операторите на държавни въздухоплавателни средства следва да се възползват от подобни отсрочки на датите на прилагане, от каквито се ползват и другите оператори на въздухоплавателни средства. Следователно крайният срок за модернизиране на държавните въздухоплавателни средства с новите функционални възможности автоматичен зависим обзор — радиопредаване „Out“ и режим S Enhanced, също следва да бъде удължен.

               (5)

               Регламент за изпълнение (ЕС) № 1207/2011 следва да бъде съответно изменен.

               (6)

               Предвидените в настоящия регламент мерки са в съответствие със становището на Комитета за единно небе, създаден съгласно член 5 от Регламент (ЕО) № 549/2004,

         ПРИЕ НАСТОЯЩИЯ РЕГЛАМЕНТ:
   Член 1
   Регламент за изпълнение (ЕС) № 1207/2011 се изменя, както следва:

               (1)

               Член 5 се изменя, както следва:

                           а)

                           Параграф 4 се заменя със следното:
                           „4.   Операторите гарантират, че:

                                       а)

                                       въздухоплавателни средства, изпълняващи полети, посочени в член 2, параграф 2, с индивидуално свидетелство за летателна годност, издадено първоначално на или след 8 януари 2015 г., са оборудвани с транспондери на вторична обзорна РЛС, разполагащи с функционалните възможности, установени в част А от приложение II;

                                       б)

                                       въздухоплавателни средства с максимална сертифицирана излетна маса, превишаваща 5 700 kg, или с максимална крейсерска действителна въздушна скорост, надвишаваща 250 възела, изпълняващи полети, посочени в член 2, параграф 2, с индивидуално свидетелство за летателна годност, издадено първоначално на или след 8 юни 2016 г., са оборудвани с транспондери на вторична обзорна РЛС, разполагащи, в допълнение към функционалните възможности, установени в част А от приложение II, с функционалните възможности, установени в част Б от същото приложение;

                                       в)

                                       въздухоплавателни средства с неподвижно крило и максимална сертифицирана излетна маса, превишаваща 5 700 kg, или с максимална крейсерска действителна въздушна скорост, надвишаваща 250 възела, изпълняващи полети, посочени в член 2, параграф 2, с индивидуално свидетелство за летателна годност, издадено първоначално на или след 8 юни 2016 г., са оборудвани с транспондери на вторична обзорна РЛС, разполагащи, в допълнение към функционалните възможности, установени в част А от приложение II, с функционалните възможности, установени в част В от същото приложение.“

                           б)

                           Параграф 5 се заменя със следното:
                           „5.   Операторите гарантират, че:

                                       а)

                                       най-късно до 7 декември 2017 г. въздухоплавателни средства, изпълняващи полети, посочени в член 2, параграф 2, с индивидуално свидетелство за летателна годност, издадено първоначално преди 8 януари 2015 г., са оборудвани с транспондери на вторична обзорна РЛС, разполагащи с функционалните възможности, установени в част А от приложение II;

                                       б)

                                       най-късно до 7 юни 2020 г. въздухоплавателни средства с максимална сертифицирана излетна маса, превишаваща 5 700 kg, или с максимална крейсерска действителна въздушна скорост, надвишаваща 250 възела, изпълняващи полети, посочени в член 2, параграф 2, с индивидуално свидетелство за летателна годност, издадено първоначално преди 8 юни 2016 г., са оборудвани с транспондери на вторична обзорна РЛС, разполагащи, в допълнение към функционалните възможности, установени в част А от приложение II, с функционалните възможности, определени в част Б от същото приложение;

                                       в)

                                       най-късно до 7 юни 2020 г. въздухоплавателни средства с неподвижно крило и с максимална сертифицирана излетна маса, превишаваща 5 700 kg, или с максимална крейсерска действителна въздушна скорост, надвишаваща 250 възела, изпълняващи полети, посочени в член 2, параграф 2, с индивидуално свидетелство за летателна годност, издадено първоначално преди 8 юни 2016 г., са оборудвани с транспондери на вторична обзорна РЛС, разполагащи, в допълнение към функционалните възможности, установени в част А от приложение II, с функционалните възможности, определени в част В от същото приложение.“

               (2)

               В член 8 параграф 2 се заменя със следното:
               „2.   Държавите членки гарантират, че най-късно до 7 юни 2020 г. транспортните държавни въздухоплавателни средства с максимална сертифицирана излетна маса, превишаваща 5 700 kg, или с максимална крейсерска действителна въздушна скорост, надвишаваща 250 възела, изпълняващи полети, посочени в член 2, параграф 2, са оборудвани с транспондери на вторична обзорна РЛС, разполагащи, в допълнение към функционалните възможности, установени в част А от приложение II, с функционалните възможности, определени в части Б и В от същото приложение.“

               (3)

               В член 14 параграф 1 се заменя със следното:
               „1.   Определени видове въздухоплавателни средства със свидетелство за летателна годност, издадено първоначално преди 8 юни 2016 г., които имат максимална излетна маса над 5 700 kg или максимална крейсерска действителна въздушна скорост, надвишаваща 250 възела, и чийто бордови цифров интерфейс не поддържа пълния набор от параметри, подробно описани в част В от приложение II, могат да бъдат освободени от задължението за спазване на изискванията по член 5, параграф 5, буква в).“

         Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 26 септември 2014 година.

            За Комисията

            Председател

         José Manuel BARROSO

      (1)  ОВ L 96, 31.3.2004 г., стр. 26.

      (2)  Регламент за изпълнение (ЕС) № 1207/2011 на Комисията от 22 ноември 2011 година за определяне на изисквания относно функционирането и оперативната съвместимост на наблюдението в рамките на системата Единно европейско небе (ОВ L 305, 23.11.2011 г., стр. 35).


title: Регламент за изпълнение (ЕС) № 1070/2014 на Комисията от 10 октомври 2014 година за изменение на Регламент (ЕО) № 271/2009 относно минималното съдържание на препарат от ендо-1,4-бета-ксиланаза, получена от Aspergillus niger (CBS 109.713), и ендо-1,4-бета-глюканаза, получена от Aspergillus niger (DSM 18404), като фуражна добавка за кокошки носачки (притежател на разрешителното BASF SE)  Текст от значение за ЕИП

text:
               11.10.2014

               BG

               Официален вестник на Европейския съюз

               L 295/49

         РЕГЛАМЕНТ ЗА ИЗПЪЛНЕНИЕ (ЕС) № 1070/2014 НА КОМИСИЯТА
   от 10 октомври 2014 година
   за изменение на Регламент (ЕО) № 271/2009 относно минималното съдържание на препарат от ендо-1,4-бета-ксиланаза, получена от Aspergillus niger (CBS 109.713), и ендо-1,4-бета-глюканаза, получена от Aspergillus niger (DSM 18404), като фуражна добавка за кокошки носачки (притежател на разрешителното BASF SE)
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
   като има предвид, че:

               (1)

               В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

               (2)

               С Регламент (ЕО) № 271/2009 на Комисията (2) бе разрешена употребата за срок от десет години на препарата от ендо-1,4-бета-ксиланаза, получена от Aspergillus niger (CBS 109.713), и ендо-1,4-бета-глюканаза, получена от Aspergillus niger (DSM 18404), за отбити прасенца, пилета за угояване, кокошки носачки, пуйки за угояване и гъски за угояване, с Регламент за изпълнение (ЕС) № 1068/2011 на Комисията (3) — за пилета, отглеждани за кокошки носачки, пуйки за разплод, пуйки, отглеждани за разплод, други дребни видове птици (с изключение на патици за угояване) и декоративни птици, и с Регламент за изпълнение (ЕС) № 1404/2013 на Комисията (4) — за прасета за угояване.

               (3)

               В съответствие с член 13, параграф 3 от Регламент (ЕО) № 1831/2003 притежателят на разрешението предложи да се променят условията на разрешението за този препарат, като се намали минималното му съдържание от 560 TXU/kg на 280 TXU/kg и от 250 TGU/kg на 125 TGU/kg пълноценен фураж по отношение на употребата му при кокошки носачки. Заявлението бе придружено от съответните данни, подкрепящи искането за промяна. Комисията препрати заявлението до Европейския орган за безопасност на храните (наричан по-надолу „Органът“).

               (4)

               В становището си от 20 май 2014 г. (5) Органът заключи, че при новите предложени условия на употреба препаратът от ендо- 1,4-бета-ксиланаза, получена от Aspergillus niger (CBS 109.713), и ендо-1,4-бета-глюканаза, получена от Aspergillus niger (DSM 18404), има потенциал да бъде ефикасен при исканата минимална доза от 280 TXU/kg и 125 TGU/kg пълноценен фураж за кокошки носачки. Органът не счита, че са необходими специфични изисквания за мониторинг след пускането на пазара. Той също така провери доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (5)

               При оценката на препарата от ендо-1,4-бета-ксиланаза, получена от Aspergillus niger (CBS 109.713), и ендо-1,4-бета-глюканаза, получена от Aspergillus niger (DSM 18404), беше установено, че са изпълнени условията за предоставяне на разрешение, предвидени в член 5 от Регламент (ЕО) № 1831/2003.

               (6)

               Поради това Регламент (ЕО) № 271/2009 следва да бъде съответно изменен.

               (7)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   В приложението към Регламент (ЕО) № 271/2009 в колоната „Минимално съдържание“, съответстваща на вписването за кокошки носачки, „560 TXU“ се заменя с „280 TXU“, а „250 TGU“ се заменя със „125 TGU“.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 10 октомври 2014 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  Регламент (ЕО) № 271/2009 на Комисията от 2 април 2009 г. относно разрешително за препарат, който съдържа ендо-1,4-бета-ксиланаза и ендо-1,4-бета-глюканаза, като хранителна добавка за отбити прасенца, пилета за угояване, кокошки носачки, пуйки за угояване и гъски за угояване (притежател на разрешителното — BASF SE) (ОВ L 91, 3.4.2009 г., стр. 5).

      (3)  Регламент за изпълнение (ЕС) № 1068/2011 на Комисията от 21 октомври 2011 г. за разрешаване на ензимния препарат от ендо-1,4-бета-ксиланаза, получена от Aspergillus niger (CBS 109.713), и ендо-1,4-бета-глюканаза, получена от Aspergillus niger (DSM 18404), като фуражна добавка за пилета, отглеждани за кокошки носачки, пуйки за разплод, пуйки, отглеждани за разплод, други дребни видове птици (с изключение на патици за угояване) и декоративни птици (притежател на разрешителното BASF SE) (ОВ L 277, 22.10.2011 г., стр. 11).

      (4)  Регламент за изпълнение (ЕС) № 1404/2013 на Комисията от 20 декември 2013 г. относно разрешаването на препарат от ендо-1,4-бета-ксиланаза, получена от Aspergillus niger (CBS 109.713), и ендо-1,4-бета-глюканаза, получена от Aspergillus niger (DSM 18404), като фуражна добавка за прасета за угояване (притежател на разрешителното BASF SE) (ОВ L 349, 21.12.2013 г., стр. 88).

      (5)  EFSA Journal 2014 (Бюлетин на ЕОБХ) 2014; 12(6):3723.


title: Регламент за изпълнение (ЕС) 2017/157 на Комисията от 30 януари 2017 година за подновяване на одобрението на активното вещество тиабендазол в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП. )

text:
                  31.1.2017

                  BG

                  Официален вестник на Европейския съюз

                  L 25/5

            РЕГЛАМЕНТ ЗА ИЗПЪЛНЕНИЕ (ЕС) 2017/157 НА КОМИСИЯТА
      от 30 януари 2017 година
      за подновяване на одобрението на активното вещество тиабендазол в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
      (текст от значение за ЕИП)
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1 от него,
      като има предвид, че:

                  (1)

                  Срокът на одобрението на активното вещество тиабендазол, включено в част А от приложението към Регламент за изпълнение (ЕС) № 540/2011 на Комисията (2), изтича на 30 юни 2017 г.

                  (2)

                  В съответствие с член 4 от Регламент (ЕС) № 1141/2010 на Комисията (3) и в предвидения в същия член срок бе подадено заявление за подновяване на включването на тиабендазол в приложение I към Директива 91/414/ЕИО на Съвета (4).

                  (3)

                  Заявителят представи допълнителните досиета, изисквани съгласно член 9 от Регламент (ЕС) № 1141/2010. Според докладващата държава членка заявлението е пълно.

                  (4)

                  Докладващата държава членка подготви доклад за оценка във връзка с подновяването, като се консултира със съдокладващата държава членка, и на 28 май 2013 г. го представи на Европейския орган по безопасност на храните (наричан по-долу „Органът“) и на Комисията.

                  (5)

                  Органът изпрати доклада за оценка във връзка с подновяването до заявителя и до държавите членки за коментар и препрати на Комисията получените коментари. Освен това Органът направи обществено достъпно допълнителното обобщено досие.

                  (6)

                  На 23 октомври 2014 г. Органът предаде на Комисията заключението си (5) за това дали може да се очаква тиабендазол да отговаря на критериите за одобрение, предвидени в член 4 от Регламент (ЕО) № 1107/2009. На 20 март 2015 г. Комисията представи проекта на доклад за преразглеждане относно тиабендазол на Постоянния комитет по растенията, животните, храните и фуражите.

                  (7)

                  Бе установено, че критериите за одобрение, предвидени в член 4 от Регламент (ЕО) № 1107/2009, са изпълнени по отношение на един или повече представителни видове употреба на най-малко един продукт за растителна защита, съдържащ активното вещество. Поради това посочените критерии за одобрение се смятат за изпълнени.

                  (8)

                  Поради това е целесъобразно одобрението за тиабендазол да се поднови.

                  (9)

                  Оценката на риска във връзка с подновяването на одобрението на тиабендазол се основава на ограничен брой представителни видове употреба, но това не ограничава видовете употреба, за които могат да бъдат разрешени продуктите за растителна защита, съдържащи тиабендазол. Поради това е целесъобразно да отпадне ограничението за видовете употреба като фунгицид.

                  (10)

                  В съответствие с член 14, параграф 1 от Регламент (ЕО) № 1107/2009 във връзка с член 6 от посочения регламент и предвид съвременните научно-технически познания е необходимо да бъдат включени определени условия. В конкретния случай е целесъобразно да се изиска допълнителна потвърждаваща информация.

                  (11)

                  В съответствие с член 20, параграф 3 от Регламент (ЕО) № 1107/2009 във връзка с член 13, параграф 4 от него, приложението към Регламент за изпълнение (ЕС) № 540/2011 следва да бъде съответно изменено.

                  (12)

                  С Регламент за изпълнение (ЕС) 2016/549 на Комисията (6) срокът на одобрението за тиабендазол бе удължен до 30 юни 2017 г., за да се даде възможност процедурата по подновяването да приключи, преди срокът на одобрението да изтече. Като се има предвид обаче, че решението за подновяване на одобрението се взема, преди посочената дата, настоящият регламент следва да се прилага от 1 април 2017 г.

                  (13)

                  Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

            ПРИЕ НАСТОЯЩИЯ РЕГЛАМЕНТ:
      Член 1
      Подновяване на одобрението на активното вещество
      Одобрението на активното вещество тиабендазол, посочено в приложение I, се подновява при предвидените в същото приложение условия.
      Член 2
      Изменения на Регламент за изпълнение (ЕС) № 540/2011
      Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
      Член 3
      Влизане в сила и дата на прилагане
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      Той се прилага от 1 април 2017 г.

         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 30 януари 2017 година.

               За Комисията

               Председател

            Jean-Claude JUNCKER

         (1)  ОВ L 309, 24.11.2009 г., стр. 1.

         (2)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).

         (3)  Регламент (ЕС) № 1141/2010 на Комисията от 7 декември 2010 г. за установяване на процедурата за подновяване на включването на втора група активни вещества в приложение I към Директива 91/414/ЕИО на Съвета и за съставяне на списък на тези вещества (ОВ L 322, 8.12.2010 г., стр. 10).

         (4)  Директива 91/414/ЕИО от 15 юли 1991 г. на Съвета относно пускането на пазара на продукти за растителна защита (ОВ L 230, 19.8.1991 г., стр. 1).

         (5)  EFSA Journal (Бюлетин на ЕОБХ), 2015;12(11): 3880. Достъпен на следния интернет адрес: www.efsa.europa.eu.

         (6)  Регламент за изпълнение (ЕС) 2016/549 на Комисията от 8 април 2016 г. за изменение на Регламент за изпълнение (ЕС) № 540/2011 по отношение на удължаването на срока на одобренията на активните вещества бентазон, цихалофоп бутил, дикват, фамоксадон, флумиоксазин, DPX KE 459 (флупирсулфурон-метил), металаксил-М, пиколинафен, просулфурон, пиметрозин, тиабендазол и тифенсулфурон-метил (ОВ L 95, 9.4.2016 г., стр. 4).

         ПРИЛОЖЕНИЕ I

                     Популярно наименование, идентификационни номера

                     Наименование по IUPAC

                     Чистота (1)

                     Дата на одобрението

                     Изтичане срока на одобрението

                     Специфични разпоредби

                     Тиабендазол

                     2-(тиазол-4-ил)бензимидазол

                     ≥ 985 g/kg

                     1 април 2017 г.

                     31 март 2032 г.

                     За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на тиабендазол, и по-специално допълнения I и II към него.
                     При тази цялостна оценка държавите членки обръщат особено внимание на:

                                 —

                                 защитата на операторите и потребителите,

                                 —

                                 опазването на подпочвените води,

                                 —

                                 контрол на отпадъчните води след употребата при прибиране на реколтата.

                           Когато е целесъобразно, условията за употреба включват мерки за ограничаване на риска.
                     До 31 март 2019 г. заявителят предоставя на Комисията, държавите членки и Органа потвърждаваща информация по отношение на изпитванията от ниво 2, понастоящем посочени в концептуалната рамка на ОИСР, за изследване на потенциала на тиабендазол за въздействие върху ендокринната система.

                     CAS № 148-79-8
                     CIPAC № 323

            (1)  Допълнителни подробности за идентичността и спецификацията на активното вещество са предоставени в доклада за преразглеждане.

         ПРИЛОЖЕНИЕ II
         Приложението към Регламент за изпълнение (ЕС) № 540/2011 се изменя, както следва:

                     1)

                     в част А вписване 17 за тиабендазол се заличава;

                     2)

                     в част Б се добавя следното вписване:

                                 Популярно наименование, идентификационни номера

                                 Наименование по IUPAC

                                 Чистота (*1)

                                 Дата на одобрението

                                 Изтичане срока на одобрението

                                 Специфични разпоредби

                                 „105

                                 Тиабендазол

                                 2-(тиазол-4-ил)бензимидазол

                                 ≥ 985 g/kg

                                 1 април 2017 г.

                                 31 март 2032 г.

                                 За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на тиабендазол, и по-специално допълнения I и II към него.
                                 При тази цялостна оценка държавите членки обръщат особено внимание на:

                                             —

                                             защитата на операторите и потребителите,

                                             —

                                             опазването на подпочвените води,

                                             —

                                             контрол на отпадъчните води след употребата при прибиране на реколтата.

                                       Когато е целесъобразно, условията за употреба включват мерки за ограничаване на риска.
                                 До 31 март 2019 г. заявителят предоставя на Комисията, държавите членки и Органа потвърждаваща информация по отношение на изпитванията от ниво 2, понастоящем посочени в концептуалната рамка на ОИСР, за изследване на потенциала на тиабендазол за въздействие върху ендокринната система.“

                                 CAS № 148-79-8
                                 CIPAC № 323

            (*1)  Допълнителни подробности за идентичността и спецификацията на активното вещество са предоставени в доклада за преразглеждане.


|

Регламент за изпълнение (ЕС) № 657/2011 на Комисията от 7 юли 2011 година за изменение на Регламент (ЕС) № 297/2011 за налагане на специални условия, регулиращи вноса на фуражи и храни с произход или изпратени от Япония, след аварията в ядрената централа „Фукушима“  Текст от значение за ЕИП

Официален вестник n° L 180 , 08/07/2011 стр. 0039 - 0042

		Регламент за изпълнение (ЕС) № 657/2011 на Комисиятаот 7 юли 2011 годиназа изменение на Регламент (ЕС) № 297/2011 за налагане на специални условия, регулиращи вноса на фуражи и храни с произход или изпратени от Япония, след аварията в ядрената централа "Фукушима"(текст от значение за ЕИП)ЕВРОПЕЙСКАТА КОМИСИЯ,като взе предвид Договора за функционирането на Европейския съюз,като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните [1], и по-специално член 53, параграф 1, буква б), подточка ii) от него,като има предвид, че:(1) В член 53 от Регламент (ЕО) № 178/2002 се предвижда възможността за приемане от страна на Съюза на подходящи спешни мерки за храни и фуражи, които са внесени от трета страна, с цел защита на общественото здраве, здравето на животните или околната среда, когато рискът не може да бъде задоволително овладян чрез предприетите поотделно от държавите-членки мерки.(2) След аварията в ядрената централа "Фукушима" от 11 март 2011 г. Комисията бе уведомена, че нивата на радионуклиди в някои хранителни продукти с произход от Япония, като мляко и спанак, са надвишили приложимите в Япония нива, при които се предприемат действия по отношение на храните. Това замърсяване може да представлява заплаха за общественото здраве и здравето на животните в Съюза и поради това бе приет Регламент за изпълнение (ЕС) № 297/2011 на Комисията за налагане на специални условия, регулиращи вноса на фуражи и храни с произход или изпратени от Япония, след аварията в ядрената централа "Фукушима" [2].(3) На 14 юни 2011 г. Комисията бе уведомена за констатирано високо ниво на радиоактивен цезий в листа от зелен чай с произход от префектура Шизуока. Това бе потвърдено на 15 юни 2011 г. от други пет случая на констатирано високо ниво на радиоактивен цезий в листа от зелен чай от префектура Шизуока. Тази префектура не е сред префектурите на засегнатата зона, за които е налице изискване всички фуражи и храни с произход от тези префектури да бъдат тествани преди износ за Съюза. С оглед на тези наскоро направени констатации е целесъобразно префектура Шизуока да бъде добавена към засегнатата зона.(4) Значителен брой проби, взети от японските органи от произведени в префектурите Нийгата и Ямагата храни, показват, че производството на фуражи и храни в тези префектури е засегнато в съвсем ограничена степен от аварията в ядрената централа "Фукушима", тъй като за нито една от пробите не са били констатирани нива на радиоактивност, несъответстващи на изискванията. Почти всички проби са били с неоткриваеми нива на радиоактивност и само за няколко проби са открити ниски нива на радиоактивност. Поради това е целесъобразно тези префектури да бъдат извадени зоната, включваща префектурите, за които се изисква всички фуражи и храни с произход от тях да бъдат тествани преди износ за Съюза.(5) Поради това е целесъобразно Регламент (ЕС) № 297/2011 да бъде съответно изменен, като същевременно се запази непроменена датата, до която се прилага регламентът.(6) Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩИЯ РЕГЛАМЕНТ:Член 1Регламент (ЕС) № 297/2011 се изменя, както следва:(1) В член 2 параграфи 3 и 4 се заменят със следното:"3. Всяка пратка от продуктите, посочени в член 1, която напуска Япония, считано от датата на влизане в сила на настоящия регламент, се придружава от декларация, удостоверяваща, че:а) продуктът е събран и/или преработен преди 11 март 2011 г., илиб) продуктът е с произход и е изпратен от префектура, различна от Фукушима, Гунма, Ибараки, Точиги, Мияги, Нагано, Яманаши, Сайтама, Токио, Чиба, Канагава и Шизуока, илив) продуктът е изпратен от префектурите Фукушима, Гунма, Ибараки, Точиги, Мияги, Нагано, Яманаши, Сайтама, Токио, Чиба, Канагава и Шизуока, но не е с произход от някоя от тези префектури и не е бил изложен на радиоактивност по време на транзита, илиг) когато продуктът е с произход от префектурите Фукушима, Гунма, Ибараки, Точиги, Мияги, Нагано, Яманаши, Сайтама, Токио, Чиба, Канагава и Шизуока, продуктът не сдържа радионуклидите йод-131, цезий-134 и цезий-137 на нива, които надвишават максималните нива, предвидени в приложение II към настоящия регламент. Тази разпоредба се прилага и за продуктите, уловени или събрани в крайбрежните води на посочените префектури, независимо от това къде на брега са разтоварени продуктите.4. Декларацията, посочена в параграф 3 и установена в приложение I, се подписва от упълномощен представител на японския компетентен орган. За продуктите, посочени в параграф 3, буква г), декларацията се придружава от аналитичен доклад."(2) Приложение I се заменя с текста, установен в приложението към настоящия регламент.Член 2Влизане в силаНастоящият регламент влиза в сила на третия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 7 юли 2011 година.За КомисиятаПредседателJosé Manuel Barroso[1] ОВ L 31, 1.2.2002 г., стр. 1.[2] ОВ L 80, 26.3.2011 г., стр. 5.--------------------------------------------------ПРИЛОЖЕНИЕ""ПРИЛОЖЕНИЕ IДекларация за вноса в Европейския съюз на … (*)Код за идентификация на партидата …Номер на декларацията …Съгласно разпоредбите на Регламент за изпълнение (ЕС) № 297/2011 на Комисията за налагане на специални условия, регулиращи вноса на фуражи и храни с произход или изпратени от Япония, след аварията в ядрената централа „Фукушима“… (компетентният орган, посочен в член 2, параграф 4)ДЕКЛАРИРАМ, че …… (продуктите, посочени в член 1)от тази пратка, състояща се от: …… (описание на пратката, продукт, брой и вид на опаковките, бруто или нето тегло)натоварена в … (място на натоварването)на …(дата на натоварването)от … (идентификация на превозвача)предназначена за … (местоназначение — държава и място)и произхождаща от предприятието …… (наименование и адрес на предприятието)са събрани и/или преработени преди 11 март 2011 г.са с произход и са изпратени от префектура, различна от Фукушима, Гунма, Ибараки, Точиги, Мияги, Нагано, Яманаши, Сайтама, Токио, Чиба, Канагава и Шизуока.са изпратени от префектурите Фукушима, Гунма, Ибараки, Точиги, Мияги, Нагано, Яманаши, Сайтама, Токио, Чиба, Канагава и Шизуока, но не са с произход от някоя от тези префектури и не са били изложени на радиоактивност по време на транзита, илиса с произход от префектури Фукушима, Гунма, Ибараки, Точиги, Мияги, Нагано, Яманаши, Сайтама, Токио, Чиба, Канагава и Шизуока, като от тях са взети проби на … (дата), подложени на лабораторен анализ на … (дата) в … (наименование на лабораторията) за определяне нивото на радионуклидите йод-131, цезий-134 и цезий-137, и резултатите от анализа са в съответствие с максималните нива, посочени в член 2, параграф 3. Аналитичният доклад е приложен.Съставено в … на …Подпис и печат на упълномощения представител на компетентния орган, посочен в член 2, параграф 4Попълва се от компетентния орган на ГИВП или DPEПратката е приета за представяне на митническите органи за допускане за свободно обращение в Европейския съюз.(*) Продукт и държава на произход.+++++ TIFF +++++Пратката НЕ е приета за представяне на митническите органи за допускане за свободно обращение в Европейския съюз.… (компетентен орган, държава-членка)… Дата:Печат:Подпис:"+++++ TIFF +++++"--------------------------------------------------


title: Регламент за изпълнение (ЕС) № 1076/2014 на Комисията от 13 октомври 2014 година за разрешаване на употребата на препарат, съдържащ екстракт на пушилен ароматизант 2b0001, като фуражна добавка за кучета и котки  Текст от значение за ЕИП

text:
               14.10.2014

               BG

               Официален вестник на Европейския съюз

               L 296/19

         РЕГЛАМЕНТ ЗА ИЗПЪЛНЕНИЕ (ЕС) № 1076/2014 НА КОМИСИЯТА
   от 13 октомври 2014 година
   за разрешаване на употребата на препарат, съдържащ екстракт на пушилен ароматизант 2b0001, като фуражна добавка за кучета и котки
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение.

               (2)

               В съответствие с член 7 от Регламент (ЕО) № 1831/2003 бе подадено заявление за разрешаване на употребата на добавка, която се състои от препарат на екстракт на пушилен ароматизант, както е посочено в приложението към настоящия регламент. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (3)

               Заявлението се отнася до разрешаването на препарата, посочен в приложението, като фуражна добавка за кучета и котки, който следва да бъде класифициран в категорията „сензорни добавки“ и във функционалната група „ароматизиращи вещества“.

               (4)

               В становището си от 24 май 2012 г. (2) Европейският орган за безопасност на храните (Органът) заключи, че при предложените условия на употреба във фуражи посочената в приложението добавка не се отразява неблагоприятно върху здравето на животните и на човека, нито върху околната среда. Органът стигна до заключението, че тъй като посоченият екстракт на пушилен ароматизант се употребява в храни като пушилен ароматизант и функцията му във фуражите е по същество същата като в храните, не е необходимо допълнително доказване на ефикасността.

               (5)

               Органът заключи, че тази добавка се обуславя преди всичко от процеса на производство и от дървесните видове, от които произхожда. Поради тази причина процесът на производство и дървесните видове трябва да са ясно посочени в приложението, за да се гарантира, че на пазара се пускат само пушилни ароматизанти, произведени по този метод.

               (6)

               Освен това Органът заключи, че няма да възникнат опасения във връзка с безопасността на потребителите, при условие че се вземат съответните предпазни мерки. Органът не счита, че са необходими специфични изисквания за мониторинг след пускането на пазара. Той провери също така доклада относно метода за анализ на фуражната добавка във фуражите, представен от референтната лаборатория, определена с Регламент (ЕО) № 1831/2003.

               (7)

               При оценката на посочения в приложението препарат беше установено, че предвидените в член 5 от Регламент (ЕО) № 1831/2003 условия за издаване на разрешение са изпълнени. Поради това употребата на препарати, съдържащи екстракт на пушилен ароматизант, следва да бъде разрешена съгласно предвиденото в приложението към настоящия регламент.

               (8)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Разрешава се употребата на посочения в приложението препарат, който принадлежи към категорията „сензорни добавки“ и към функционалната група „ароматизиращи вещества“, като добавка при храненето на животните при спазване на условията, определени в същото приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 13 октомври 2014 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  EFSA Journal (Бюлетин на ЕОБХ) 2012; 10(6):2729.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешението

                  Добавка

                  Състав, химична формула, описание, метод за анализ

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешението

                  mg активно вещество/kg пълноценен фураж със съдържание на влага 12 %

                     Категория: „сензорни добавки“. Функционална група: „ароматизиращи вещества“.

                  2b0001

                  —

                  Пушилен ароматизант

                     Състав на добавката

                  Препарат от екстракт на пушилен ароматизант
                  Спецификации:

                              —

                              Вода: 0,3 — 0,9 (% тегл.)

                              —

                              Киселинност (изразена като оцетна киселина): 0,06 — 0,25 meq/g

                              —

                              pH 1 — 4

                              —

                              Карбонилни съединения: 1,2 — 3,0 (% тегл.)

                              —

                              Феноли: 8 — 12 (% тегл.).

                     Характеристика на активното вещество

                  Течен екстракт на пушилен ароматизант, съдържащ следните съединения:

                              —

                              Сирингол 12,6 — 25,2 %

                              —

                              4-метил сирингол 6,2 — 9,2 %

                              —

                              4-пропенил сирингол 0,8 — 3,6 %

                              —

                              4-етил сирингол 2,7 — 3,1 %

                              —

                              4-метил гваякол 2,0 — 2,6 %

                              —

                              4-алил сирингол 1,8 — 2,3 %

                              —

                              4-метил гваякол 1,8 — 2,4 %

                              —

                              4-пропил сирингол 1,0 — 2,5 %

                              —

                              Гваякол 1,1 — 1,6 %

                              —

                              2,4-диметил фенол 0,9 — 1,40 %

                              —

                              Евгенол 1,0 — 1,40 %

                              —

                              Изоевгенол (транс) 0,9 — 1,3 %

                              —

                              4-пропенил сирингол (cis) 0,3 — 1,7 %

                              —

                                 o-крезол 0,7 — 1,5 %

                              —

                              Фенол 0,5 — 1,2 %

                              —

                                 p-крезол 0,7 — 1,1 %

                              —

                              4-пропил гваякол 0,5 — 1,0 %.

                        Химична формула:

                              —

                              Сирингол: C8H10O3

                              —

                              4-метил сирингол: C9H12O3

                              —

                              4-пропенил сирингол: C11H14O3

                              —

                              4-етил сирингол: C10H14O3

                              —

                              4-метил гваякол: C8H10O2

                              —

                              4-алил сирингол: C11H14O3

                              —

                              4-етил гваякол: C9H12O2

                              —

                              4-пропил сирингол: C11H16O3

                              —

                              Гваякол: C7H8O2

                              —

                              2,4-диметил фенол: C8H10O

                              —

                              Евгенол: C10H12O2

                              —

                              Изоевгенол (транс) C10H12O2

                              —

                              4-пропенил сирингол (cis): C11H14O3

                              —

                                 o-крезол C7H8O

                              —

                              Фенол: C6H6O

                              —

                                 p-крезол: C7H8O

                              —

                              4-пропил гваякол:C10H14O2.

                        CAS номер:

                              —

                              Сирингол: 91-10-1

                              —

                              4-метил сирингол: 6638-05-7

                              —

                              4-пропенил сирингол: 20675-95-0

                              —

                              4-етил сирингол: 14059-92-8

                              —

                              4-метил гваякол: 93-51-6

                              —

                              4-алил сирингол: 6627-88-9

                              —

                              4-етил гваякол: 2785-89-9

                              —

                              4-пропил сирингол: 6766-82-1

                              —

                              Гваякол: 90-05-1

                              —

                              2,4-диметил фенол: 105-67-9

                              —

                              Евгенол: 97-53-0

                              —

                              Изоевгенол (транс): 97-54-1

                              —

                              4-пропенил сирингол (cis): 26624-13-5

                              —

                                 o-крезол: 95-48-7

                              —

                              Фенол: 108-95-2

                              —

                                 p-крезол: 106-44-5

                              —

                              4-пропил гваякол: 2785-87-7.

                        Пушилен ароматизант, в течна форма, получен чрез извличане с диетилов етер от катран, получен от пиролиза на съчетанието от дървесни видове в съотношение, както следва: 35 % червен дъб (Quercus rubra), 35 % бял дъб (Quercus alba), 10 % клен (Acer saccharum), 10 % бук (Fagus grandifolia) и 10 % дървета от рода Carya (Carya ovata).
                  Критерии за чистота:

                              —

                              ПАВ съставки: Бензо[a]пирен < 10 ppb и бенз[a]антрацен < 20 ppb

                              —

                              Остатъчен диетилов етер < 2 ppm.

                     Метод за анализ
                      (1)

                  За определяне на екстракт на пушилен ароматизант — във фуражната добавка:
                  Титруване с натриев хидроксид за определяне на общите киселини; и цветна реакция с допълнителна спектрометрия за определяне на общите карбонили (при 430 nm) и общите феноли (при 610 nm) (FAO JECFA Combined Compendium for Food Additive Specifications „smoke flavourings“, Monograph No.1, 2006 (Комбинирано резюме на спецификациите на добавките в храните на Експертния комитет на ФАО/СЗО по добавките в храните (СЕКДХ), монография № 1, 2006; „пушилни ароматизанти“);
                  Газова хроматография/мас-спектроскопия (GC-MS); и газова хроматография в съчетание с пламъчно-йонизационна детекция (GC-FID) за характеризиране на летливата фракция на продукта (FAO JECFA Combined Compendium for Food Additive Specifications-Monographs No. 1, Vol. 4 (Комбинирано резюме на спецификациите на добавките в храните на Експертния комитет на ФАО/СЗО по добавките в храните (СЕКДХ), монография № 1, том 4).

                  Кучета и котки

                  —

                  —

                  40

                              1.

                              В упътването за употреба на добавката и премикса да се посочат условията за съхранение и устойчивост.

                              2.

                              Мерки за безопасност на ползвателите: по време на работа да се използват средства за дихателна защита и предпазни очила.

                              3.

                              Етикетиране на съдържащите добавката премикси, фуражни суровини и комбинирани фуражи: наименованието на добавката трябва да е придружено от идентификационния номер.

                              4.

                              Препаратът може да съдържа само технологични добавки и/или други вещества или продукти, предназначени за изменение на физикохимичните характеристики на активното вещество на препарата и които се използват в съответствие със собствените им условия на разрешението. Трябва да се осигури физикохимичната и биологичната съвместимост между съставките на препарата във връзка с желаните ефекти.

                              5.

                              Върху етикета или придружаващата документация се посочва следната информация:

                                          —

                                          наименованието и идентификационният номер на всяка съдържаща се в препарата технологична добавка,

                                          —

                                          количеството на всяка съдържаща се в препарата технологична добавка, ако в съответното разрешение е определено максимално съдържание,

                                          —

                                          наименованието на всяко съдържащо се в препарата вещество или продукт — изброени в низходящ ред в зависимост от теглото.

                              6.

                              Върху етикета или придружаващата документация на съдържащ се в препарата премикс се посочва следната информация:
                              наименованието, идентификационният номер и количеството на всяка технологична добавка, за която в съответното разрешение е определено максимално съдържание.

                  3 ноември 2024 г.

         (1)  http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx


title: Регламент за изпълнение (ЕС) № 975/2011 на Комисията от 30 септември 2011 година за определяне на фиксирани стойности при внос за определяне на входната цена на някои плодове и зеленчуци

text:
               1.10.2011

               BG

               Официален вестник на Европейския съюз

               L 255/6

         РЕГЛАМЕНТ ЗА ИЗПЪЛНЕНИЕ (ЕС) № 975/2011 НА КОМИСИЯТА
   от 30 септември 2011 година
   за определяне на фиксирани стойности при внос за определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:
   в изпълнение на резултатите от Уругвайския кръг от многостранни търговски преговори Регламент за изпълнение (ЕС) № 543/2011 посочва критериите за определяне от страна на Комисията на фиксирани стойности при внос от трети страни за продуктите и периодите, посочени в приложение XVI, част A към същия регламент,
   ПРИЕ НАСТОЯЩИЯ РЕГЛАМЕНТ:
   Член 1
   Фиксираните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила на 1 октомври 2011 година.

      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 30 септември 2011 година.

            За Комисията, от името на председателя,
         José Manuel SILVA RODRÍGUEZ

            Генерален директор на Генерална дирекция „Земеделие и развитие на селските райони“

      (1)  ОВ L 299, 16.11.2007 г., стр. 1.

      (2)  ОВ L 157, 15.6.2011 г., стр. 1.

      ПРИЛОЖЕНИЕ
      Фиксирани стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Кодове на трети страни (1)

                  Фиксирана вносна стойност

                  0702 00 00

                  BR

                  31,9

                  MK

                  28,2

                  ZZ

                  30,1

                  0707 00 05

                  MK

                  44,0

                  TR

                  111,6

                  ZZ

                  77,8

                  0709 90 70

                  TR

                  107,9

                  ZZ

                  107,9

                  0805 50 10

                  AR

                  67,9

                  BR

                  41,3

                  CL

                  65,2

                  TR

                  65,3

                  UY

                  61,2

                  ZA

                  73,7

                  ZZ

                  62,4

                  0806 10 10

                  CL

                  71,6

                  EG

                  65,0

                  MK

                  82,2

                  TR

                  98,7

                  ZA

                  61,1

                  ZZ

                  75,7

                  0808 10 80

                  CL

                  76,1

                  CN

                  82,6

                  NZ

                  103,8

                  US

                  83,1

                  ZA

                  88,5

                  ZZ

                  86,8

                  0808 20 50

                  CN

                  88,7

                  TR

                  120,5

                  ZZ

                  104,6

         (1)  Номенклатура на страните, определена с Регламент (ЕО) № 1833/2006 на Комисията (ОВ L 354, 14.12.2006 г., стр. 19). Код „ZZ“ означава „друг произход“.


title: Регламент за изпълнение (ЕС) № 1083/2014 на Комисията от 15 октомври 2014 година за разрешаване на употребата на препарат от Enterococcus faecium DSM 7134 (Bonvital) като фуражна добавка за свине майки  Текст от значение за ЕИП

text:
               16.10.2014

               BG

               Официален вестник на Европейския съюз

               L 298/5

         РЕГЛАМЕНТ ЗА ИЗПЪЛНЕНИЕ (ЕС) № 1083/2014 НА КОМИСИЯТА
   от 15 октомври 2014 година
   за разрешаване на употребата на препарат от Enterococcus faecium DSM 7134 (Bonvital) като фуражна добавка за свине майки
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:

               (1)

               В Регламент (ЕО) № 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за издаване на такова разрешение.

               (2)

               В съответствие с член 7 от Регламент (ЕО) № 1831/2003 бе подадено заявление за разрешаване на употребата на препарата от Enterococcus faecium DSM 7134 (Bonvital). Посоченото заявление бе придружено от данните и документите, изисквани съгласно член 7, параграф 3 от Регламент (ЕО) № 1831/2003.

               (3)

               Заявлението се отнася до разрешаването на препарата от Enterococcus faecium DSM 7134 (Bonvital) като фуражна добавка за свине майки, която да се употребява за продължителността на целия репродуктивен цикъл. Препаратът следва да бъде класифициран в категорията „зоотехнически добавки“.

               (4)

               Употребата на препарата от Enterococcus faecium DSM 7134 бе разрешена временно за прасенца и прасета за угояване с Регламент (ЕО) № 666/2003 на Комисията (2), временно за свине майки — с Регламент (ЕО) № 2154/2003 на Комисията (3), временно за пилета за угояване — с Регламент (ЕО) № 521/2005 на Комисията (4); тя бе разрешена за десет години за малки прасенца (отбити от кърмене) и свине за угояване с Регламент (ЕО) № 538/2007 на Комисията (5) и за десет години за свине майки от ден 90 на бременността до края на лактацията — с Регламент (ЕО) № 1521/2007 на Комисията (6).

               (5)

               В становището си от 18 февруари 2014 г. (7) Европейският орган за безопасност на храните („Органът“) заключи, че при предложените условия на употреба препаратът от Enterococcus faecium DSM 7134 (Bonvital) не се отразява неблагоприятно върху здравето на животните и на човека, нито върху околната среда. Той заключи също така, че добавката може да увеличи наддаването на малките или да поддържа физическото състояние на свинете майки. Органът не счита, че са необходими специфични изисквания за мониторинг след пускането на пазара. Той също така провери доклада относно методите за анализ на фуражните добавки във фуражите, представен от референтната лаборатория, определена с Регламент (ЕО) № 1831/2003.

               (6)

               При оценката на препарата от Enterococcus faecium DSM 7134 (Bonvital) беше установено, че са изпълнени условията за издаване на разрешение, предвидени в член 5 от Регламент (ЕО) № 1831/2003. Поради това употребата на посочения препарат следва да бъде разрешена съгласно предвиденото в приложението към настоящия регламент.

               (7)

               С оглед на предоставянето на разрешение с настоящия регламент Регламент (ЕО) № 1521/2007 следва да бъде отменен.

               (8)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Разрешава се употребата на посочения в приложението препарат, който принадлежи към категорията „зоотехнически добавки“ и към функционалната група „стабилизатори на чревната флора“, като добавка при храненето на животните при спазване на условията, определени в същото приложение.
   Член 2
   Регламент (ЕО) № 1521/2007 се отменя.
   Член 3
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 15 октомври 2014 година.

            За Комисията

            Председател

         José Manuel BARROSO

      (1)  ОВ L 268, 18.10.2003 г., стр. 29.

      (2)  Регламент (ЕО) № 666/2003 на Комисията от 11 април 2003 г. относно временно разрешаване на употребата на някои микроорганизми в храни за животни (ОВ L 96, 12.4.2003 г., стр. 11).

      (3)  Регламент (ЕО) № 2154/2003 на Комисията от 10 декември 2003 г. относно временно разрешаване на някои микроорганизми в храните за животни (Enterococcus faecium и Lactobacillus acidophilus) (ОВ L 324, 11.12.2003 г., стр. 11).

      (4)  Регламент (ЕО) № 521/2005 на Комисията от 1 април 2005 г. относно постоянното разрешаване на добавка и временното разрешаване на нови употреби на някои добавки, които вече са разрешени при храненето на животни (ОВ L 84, 2.4.2005 г., стр. 3).

      (5)  Регламент (ЕО) № 538/2007 на Комисията от 15 май 2007 г. за разрешаване на нова употреба на Enterococcus faecium DSM 7134 (Bonvital) като фуражна добавка (ОВ L 128, 16.5.2007 г., стр. 16).

      (6)  Регламент (ЕО) № 1521/2007 на Комисията от 19 декември 2007 г. за разрешаване на нова употреба на Enterococcus faecium DSM 7134 (Bonvital) като фуражна добавка (ОВ L 335, 20.12.2007 г., стр. 24).

      (7)  EFSA Journal (Бюлетин на ЕОБХ) 2014; 12(2):3565.

      ПРИЛОЖЕНИЕ

                  Идентификационен номер на добавката

                  Наименование на притежателя на разрешението

                  Добавка

                  Състав, химична формула, описание, метод за анализ

                  Вид или категория на животните

                  Максимална възраст

                  Минимално съдържание

                  Максимално съдържание

                  Други разпоредби

                  Срок на валидност на разрешението

                  CFU/kg пълноценен фураж със съдържание на влага 12 %

                     Категория „зоотехнически добавки“. Функционална група „стабилизатори на чревната флора“

                  4b1841

                  Lactosan GmbH & Co KG

                     Enterococcus faecium DSM 7134

                     Състав на добавката

                  Препарат от Enterococcus faecium DSM 7134 с минимално съдържание на:

                              прах: 1 × 1010 CFU/g добавка

                              гранули (микрокапсулирани): 1 × 1010 CFU/g добавка

                     Характеристика на активното вещество

                  Жизнеспособни клетки на Enterococcus faecium DSM 7134

                     Метод за анализ
                      (1)

                  Преброяване: метод чрез разстилане върху пластина с помощта на жлъчен ескулин азиден агар (EN 15788)
                  Идентификация: пулсова гел електрофореза (PFGE)

                  Свине майки

                  —

                  5 × 108

                  —

                              1.

                              В упътването за употреба на добавката и премикса да се посочат условията на съхранение и устойчивостта при гранулиране.

                              2.

                              Мерки за безопасност: препоръчително е по време на работа да се използват средства за дихателна защита и ръкавици.

                  5 ноември 2024 г.

         (1)  Подробна информация за методите за анализ може да бъде намерена на интернет адреса на референтната лаборатория на Европейския съюз за фуражни добавки: http://irmm.jrc.ec.europa.eu/EURLs/EURL_feed_additives/Pages/index.aspx


title: Регламент за изпълнение (ЕС) 2017/598 на Комисията от 27 март 2017 година за установяване на стандартни стойности при внос с цел определяне на входната цена на някои плодове и зеленчуци

text:
               28.3.2017

               BG

               Официален вестник на Европейския съюз

               L 81/16

         РЕГЛАМЕНТ ЗА ИЗПЪЛНЕНИЕ (ЕС) 2017/598 НА КОМИСИЯТА
   от 27 март 2017 година
   за установяване на стандартни стойности при внос с цел определяне на входната цена на някои плодове и зеленчуци
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1),
   като взе предвид Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
   като има предвид, че:

               (1)

               В изпълнение на резултатите от Уругвайския кръг на многостранните търговски преговори в Регламент за изпълнение (ЕС) № 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.

               (2)

               Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) № 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,

         ПРИЕ НАСТОЯЩИЯ РЕГЛАМЕНТ:
   Член 1
   Стандартните стойности при внос, посочени в член 136 от Регламент за изпълнение (ЕС) № 543/2011, са определени в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 27 март 2017 година.

            За Комисията,

            от името на председателя,

         Jerzy PLEWA

            Генерален директор

            Генерална дирекция „Земеделие и развитие на селските райони“

      (1)  ОВ L 347, 20.12.2013 г., стр. 671.

      (2)  ОВ L 157, 15.6.2011 г., стр. 1.

      ПРИЛОЖЕНИЕ

         Стандартни стойности при внос за определяне на входната цена на някои плодове и зеленчуци

                  (EUR/100 kg)

                  Код по КН

                  Код на третa държавa (1)

                  Стандартна стойност при внос

                  0702 00 00

                  EG

                  145,6

                  IL

                  288,6

                  MA

                  108,8

                  SN

                  213,0

                  TR

                  106,9

                  ZA

                  81,7

                  ZZ

                  157,4

                  0707 00 05

                  TR

                  180,4

                  ZZ

                  180,4

                  0709 93 10

                  MA

                  45,5

                  TR

                  149,9

                  ZZ

                  97,7

                  0805 10 22 , 0805 10 24 , 0805 10 28

                  EG

                  47,8

                  IL

                  83,4

                  MA

                  49,7

                  TN

                  48,4

                  TR

                  72,5

                  ZA

                  99,3

                  ZZ

                  66,9

                  0805 50 10

                  AR

                  45,3

                  EG

                  72,0

                  TR

                  71,4

                  ZZ

                  62,9

                  0808 10 80

                  CL

                  108,0

                  CN

                  142,3

                  US

                  128,4

                  ZA

                  114,1

                  ZZ

                  123,2

                  0808 30 90

                  AR

                  117,1

                  CL

                  135,0

                  CN

                  88,1

                  MA

                  115,2

                  TR

                  148,9

                  ZA

                  116,3

                  ZZ

                  120,1

         (1)  Номенклатура на държавите, определена с Регламент (ЕС) № 1106/2012 на Комисията от 27 ноември 2012 г. за прилагане на Регламент (ЕО) № 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


title: Регламент за изпълнение (ЕС) 2015/1191 на Комисията от 20 юли 2015 година относно неодобряване на Artemisia vulgaris L. като основно вещество в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (Текст от значение за ЕИП)

text:
               21.7.2015

               BG

               Официален вестник на Европейския съюз

               L 193/122

         РЕГЛАМЕНТ ЗА ИЗПЪЛНЕНИЕ (ЕС) 2015/1191 НА КОМИСИЯТА
   от 20 юли 2015 година
   относно неодобряване на Artemisia vulgaris L. като основно вещество в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 23, параграф 5 във връзка с член 13, параграф 2 от него,
   като има предвид, че:

               (1)

               В съответствие с член 23, параграф 3 от Регламент (ЕО) № 1107/2009 на 26 април 2013 г. Комисията получи заявление от Institut Technique de l`Agriculture Biologique (ITAB) за одобрение на Artemisia vulgaris L. като основно вещество. Заявлението бе придружено от информацията, изисквана съгласно член 23, параграф 3, втора алинея.

               (2)

               Комисията поиска научно съдействие от Европейския орган за безопасност на храните (наричан по-долу „Органът“). На 25 август 2014 г. Органът представи на Комисията технически доклад за посоченото вещество (2). На 27 януари 2015 г. Комисията представи на Постоянния комитет по растенията, животните, храните и фуражите доклада за преразглеждане (3) и проекта на настоящия регламент за неодобряване на Artemisia vulgaris L.

               (3)

               Документацията, предоставена от заявителя, показва, че Artemisia vulgaris L. отговаря на критериите за хранителен продукт съгласно определението в член 2 от Регламент (ЕО) № 178/2002 на Европейския парламент и на Съвета (4). Алкохолните напитки, произведени от вида Artemisia, обаче са включени в част Б от приложение III към Регламент (ЕО) № 1334/2008 на Европейския парламент и на Съвета (5), в която се определят максимални нива на определени вещества, естествено присъстващи в ароматизанти и хранителни съставки с ароматични свойства, в някои многокомпонентни храни такива, каквито се консумират, в които са добавени ароматизанти и/или хранителни съставки с ароматични свойства. Съгласно член 6 от Регламент (ЕО) № 1334/2008 максималните нива в многокомпонентните храни, изброени в част Б от приложение III, не трябва да бъдат надвишавани в резултат на употребата на ароматизанти и/или хранителни съставки с ароматични свойства. Поради това видът Artemisia не може да бъде използван като храна без резерви.

               (4)

               В техническия доклад на Органа относно излагането на туйон, евкалиптол и камфор бяха посочени конкретни опасения по отношение на риска за операторите, работниците, страничните лица, потребителите и нецелевите организми.

               (5)

               Комисията прикани заявителя да представи своите коментари по Техническия доклад на Органа и по проекта на доклад за преразглеждане. Заявителят представи своите коментари, които бяха разгледани внимателно.

               (6)

               Въпреки изложените от заявителя аргументи обаче опасенията, свързани с веществото, не могат да бъдат отхвърлени.

               (7)

               Следователно в доклада за преразглеждане на Комисията не е установено изпълнение на изискванията, определени в член 23 от Регламент (ЕО) № 1107/2009. Поради това е целесъобразно Artemisia vulgaris L. да не бъде одобрена като основно вещество.

               (8)

               Настоящият регламент не засяга подаването на ново заявление за одобрение на Artemisia vulgaris L. като основно вещество в съответствие с член 23, параграф 3 от Регламент (ЕО) № 1107/2009.

               (9)

               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,

         ПРИЕ НАСТОЯЩИЯ РЕГЛАМЕНТ:
   Член 1
   Неодобряване като основно вещество
   Веществото Artemisia vulgaris L. не се одобрява като основно вещество.
   Член 2
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.

      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 юли 2015 година.

            За Комисията

            Председател

         Jean-Claude JUNCKER

      (1)  ОВ L 309, 24.11.2009 г., стр. 1.

      (2)  Резултати от консултацията с държавите членки и ЕОБХ във връзка със заявлението за основното вещество Artemisia vulgaris за употреба за растителна защита като инсектицид/репелент за овощни градини, лозя и зеленчуци. Допълнителна публикация на ЕОБХ 2014:EN-644, 36 стр.

      (3)  http://ec.europa.eu/sanco_pesticides/public/?event=homepage

      (4)  Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 1.2.2002 г., стр. 1).

      (5)  Регламент (ЕО) № 1334/2008 на Европейския парламент и на Съвета от 16 декември 2008 г. относно ароматизантите и определени хранителни съставки с ароматични свойства за влагане във или върху храни и за изменение на Регламент (ЕИО) № 1601/91 на Съвета, регламенти (ЕО) № 2232/96 и (ЕО) № 110/2008 и Директива 2000/13/ЕО (ОВ L 354, 31.12.2008 г., стр. 34).